ชัชวาลย์ โคตรสงคราม
ชัชวาลย์ โคตรสงคราม เป็นนักเขียนผู้เข้ารอบสุดท้ายรางวัลซีไรต์ปี พ.ศ. 2552 จากนวนิยายเรื่อง "ทะเลน้ำนม"
ชัชวาลย์ โคตรสงคราม เกิดเมื่อวันที่ 6 มกราคม 2511 ที่ห้องแถวริมบึงหนองพอก อ.หนองพอก จ.ร้อยเอ็ด ในครอบครัวชาวนา-ค้าขาย 
บิดา นายบุญเพ็ง โคตรสงคราม เกิดที่บ้านหนองขาม อ.เสลภูมิ จ.ร้อยเอ็ด เป็นบุตรย่าเต้ (แสนสุพรรณ)บิดาและมารดาพาอพยพจากบ้านหนองคู อำเภอม่วงสามสิบ จังหวัดอุบลราชธานี และ นายสม โคตรสงคราม (พื้นเพอ้นดงแดง อ.จตุรพักตรพิมาน จ.ร้อยเอ็ด) 
มารดา นางจอม (ปุนปอง)บุตรีนายเสน ปุนปอง ชาวบ้านหนองนกเขียน อ.นิคมคำสร้อย จ.มุกดาหาร และนางเผิ่ง นามสกุลเดิมคือ บุญลักษณ์ เป็นผู้ไทเชื้อสายจากเมืองพินเมืองเซโปน ประเทศลาว
มีพี่น้อง 5 คน ชัชวาลย์เป็นลูกคนที่ 3 มีพี่สาว 2 คน น้องสาว 1 คน และน้องชาย 1 คน
กิจกรรมสาธารณะ และการงานประจำ
พ.ศ. 2533 นายกองค์การบริหารนักศึกษา 
วิทยาลัยครูมหาสารคาม
พ.ศ. 2534 พนักงานพิสูจน์อักษร 
หนังสือพิมพ์สยามรัฐรายวัน กรุงเทพฯ
พ.ศ. 2535 ครูภาษาไทย 
พ.ศ. 2552-56 อาจารย์พิเศษ วิชาการเขียนบันเทิงคดี 
สาขาวิชาภาษาเพื่อการสร้างสรรค์งานสื่อสิ่งพิมพ์ 
คณะมนุษยศาสตร์และสังคมศาสตร์ มหาวิทยาลัยมหาสารคาม
พ.ศ. 2535-56 วิทยากรการอ่านและเขียน ระดับมัธยม และอุดมศึกษา
พ.ศ. 2552-56 บรรณาธิการสำนักพิมพ์หนังสือแม่น้ำโขง 
พ.ศ. 2555 บรรณาธิการนิตยสาร อีสานไรเตอร์ ฉบับที่ 34
สโมสรนักเขียนภาคอีสาน 
พ.ศ. 2556 อาจารย์พิเศษ วิชา ร้อยแก้วร้อยกรอง 
สาขาภาษาไทย มหาวิทยาลัยราชภัฏกาฬสินธุ์. 
พ.ศ. 2554 อนุกรรมการและผู้ทรงคุณวุฒิเครือข่ายศิลปิน
เพื่อการปฏิรูปประเทศไทย ภาคตะวันออกเฉียงเหนือ สำนักนายกรัฐมนตรี
-เขียนเรื่องสั้นเรื่องแรกเมื่อปี 2528 ขณะเรียนชั้นมัธยมศึกษาปีที่ 5 ที่โรงเรียนเสลภูมิพิทยาคม เรื่อง "ความหวังของคำคอง" แต่ไม่ได้รับการตีพิมพ์ โดยได้รับคำแนะนำจากบรรณาธิการวารสารหนามคอม ปรีดา ลำมะนา และครูภาษาไทยชื่อ พวงทอง แสนเยีย
-เรื่องสั้นเรื่องที่สอง ชื่อ "ผู้มาใหม่" ปี 2530 ขณะเรียนชั้นปีที่ 1 ปริญญาตรีที่วิทยาลัยครูมหาสารคาม
-เรื่องสั้น "ผู้มาใหม่" ได้รับรางวัลชมเชย ปี2 2530 จากการประกวดเรื่องสั้นในสัปดาห์ซีไรต์ ของภาควิชาภาษาไทย วิทยาลัยครูมหาสารคาม
-เรื่องสั้น "หนุ่มคนป่วย" ได้รับการตีพิมพ์ในนิตยสารแพรวรายปักษ์ ฉบับเดือนกันยายน ปี 2533
-เรื่องสั้น "ถนนถ่าน" ได้รับการตีพิมพ์ในนิตยสารสตรีสาร ฉบับเดือนสิงหาคม ปี 2534
บทกวี เรื่องสั้น และวาระการตีพิมพ์ (บางส่วน)
พ.ศ. 2533 บทกวี ลุ่มลำน้ำเซตระการ 
พิมพ์ในนิตยสารศิลปวัฒนธรรม 
พ.ศ. 2534 เรื่องสั้น หนุ่มคนป่วย 
พิมพ์ในนิตยสารแพรวรายปักษ์ 
ฉบับเดือนกันยายน บรรณาธิการ สุภาวดี โกมารทัต
พ.ศ. 2534 เรื่องสั้น ถนนถ่าน ตีพิมพ์ในนิตยสารสตรีสาร 
บรรณาธิการ คุณหญิงนิลวรรณ ปิ่นทอง 
พ.ศ. 2535 เรื่องสั้น เจ้านกกระจิบ พิมพ์หนังสือช่อการะเกด
พ.ศ. 2536 เรื่องสั้น สะพานอินโดจีน 
พิมพ์ในสยามรัฐสัปดาหวิจารณ์ บรรณาธิการ นิรันศักดิ์ บุญจันทร์
พ.ศ. 2537 เรื่องสั้น เงาในน้ำ พิมพ์ในนิตยสารช่อการะเกด 
พ.ศ. 2538 เรื่องสั้น ระยะสุดสายตา, เธอร่ายรำบนผนังห้อง
ลายดอกสะแบง พิมพ์ในสยามรัฐสัปดาหวิจารณ์ 
เรื่องสั้น เต้นรำบนโลก พิมพ์ในไรเตอร์แม็กกาซีน
บรรณาธิการ กนกพงศ์ สงสมพันธุ์
พ.ศ. 2539 เรื่องสั้น ทางกลับ พิมพ์ในมติชนสุดสัปดาห์
พ.ศ. 2543 เรื่องสั้น ในประเทศของเขา พิมพ์ในเนชั่นสุดสัปดาห์
พ.ศ. 2546 เรื่องสั้น คุณลุงของพระเจ้า 
พิมพ์ในจุดประกายวรรณกรรม หนังสือพิมพ์กรุงเทพธุรกิจ
พ.ศ. 2552 เรื่องสั้น โคม พิมพ์นิตยสารไทบ้าน
พ.ศ. 2553 เรื่องสั้น นิวาสถานมวลปีศาจกวี 
พิมพ์ในจุดประกายวรรณกรรม หนังสือพิมพ์กรุงเทพธุรกิจ
พ.ศ. 2554 เรื่องสั้น ชายผู้กลายร่างเป็นนกยูงและเด็กสาววัย
อ่อนน้อยผู้มายืนนิ่งอยู่หน้าโบสถ์ 
ในรวมเรื่องสั้น ร่างกลางห่ากระสุน (หลายคนเขียน- สำนักพิมพ์อ่าน)
พ.ศ. 2555 บทกวี สิลป์ชัย-ปัญญาอุษาคเนย์ 
พิมพ์ในหนังสือ ภาพกวีอีสาน อัตลักษณ์และสีสันท้องถิ่นแผ่นดินอีสาน บรรณาธิการ สมคิด สิงสง และ สุมาลี สุวรรณกร เมษายน 2555
บทความ
พ.ศ. 2553 วรรณคดีลาว อัตลักษณ์ ชาติพันธุ์ และ
สุนทรียภาพเหนือเส้นพรมแดน พิมพ์ในหนังสือ ร่องรอยกาลเวลา โขง 
สายนทีแห่งชีวิต เครือญาติ ชาติพันธุ์วรรณา 
บรรณาธิการ ทองแถม นาถจำนง เดือนมิถุนายน 2553
พ.ศ. 2554 พลังสร้างสรรค์ในวรรณคดีลาวล้านช้าง 
พิมพ์ในหนังสือ ร่องรอยกาลเวลาร่วมรู้พื้นถิ่น
สุวรรณภูมิ 450 ปีเวียงจัน สายสัมพันธ์บ่กั้นขวาง 
ไทย สยาม ลาว วรรณกรรมสองฝั่งโขง มกราคม 2554 
แม่น้ำโขงหรือแม่ของผมกันแน่ที่เป็นกวี แต่แม่คือผู้หญิงธรรมดาผู้เป็นแรงบันดาลใจยิ่งใหญ่ 
พิมพ์ในหนังสือ บทนำชีวิต รวมมุมมองและอารมณ์ความรู้สึกจากนักคิดนักเขียน 60 ชีวิต สำนักพิมพ์แม่คำผาง บรรณาธิการบริหาร ปรีดา ข้าวบ่อ ตุลาคม 2554 
ชื่อสุนทรียรส พิมพ์ใน นิตยสาร ไทอีศาน 
ฉบับ e-books เดือนเมษายน
เรื่องสั้นแปลและวาระการตีพิมพ์
พ.ศ. 2545 แปลเรื่องสั้นลาว "ค้างคืนในป่าลึก" จันที เดือนสะหวัน 
นักเขียนซีไรต์ พิมพ์ในนิตยสารเนชั่นสุดสัปดาห์ พฤษภาคม 2545
รวมเรื่องสั้น 
-พ.ศ. 2537 เหมือนรถไฟจะมา แพรวสำนักพิมพ์ 
-พ.ศ. 2542 ชาวนาผู้ประสบภัย แพรวสำนักพิมพ์ 
-พ.ศ. 2557 เสียงกลองน้ำ สำนักพิมพ์หนังสือแม่น้ำโขง 
-พ.ศ. 2559 กาเต้นก้อน สำนักพิมพ์ทางหอมและหนังสือแม่น้ำโขง
นวนิยาย
พ.ศ. 2545 พรุ่งนี้ แพรวสำนักพิมพ์ 
พ.ศ. 2552 ทะเลน้ำนม 
พ.ศ. 2559 นกสีส้ม
กวีนิพนธ์
พ.ศ. 2534 ลุ่มลำน้ำเซตระการ
พ.ศ. 2556 เสียงดีดฝ้าย สำนักพิมพ์หนังสือแม่น้ำโขง
พ.ศ. 2559 ระฆังอาณานิคม
เอกสารประกอบการสอน 
พ.ศ. 2552 การเขียนบันเทิงคดีภาคปฏิบัติ 
ปัจจุบัน (2557) ชัชวาลย์ โคตรสงคราม พำนักอยู่จังหวัดยโสธร